**“Әни”, – диеп телем ачылган...**

**Укытучы:** “Ана-

Бөек исем-

Нәрсә җитә ана булуга;

Хатыннарның бөтен матурлыгы,

Бөтен күрке ана булуда...”

Чыннан да, җир йөзендәге иң матур сүз- әни. Ул- һәр кеше әйтә торган беренче сүз, һәм дөньядагы барлык телләрдә дә ул бердәй ягымлы яңгырый.

Әни куллары- иң мәрхәмәтле һәм назлы куллар, алар барын да эшли ала. Әни йөрәге- иң тугрылыклы һәм сизгер йөрәк: аңарда мәхәббәт беркайчан да сүнми, ул бернәрсәгә дә ваемсыз булмый.

**Кәмилә:** Әни, әнием, әнкәй! Кадерләп назлап әйтәбез, күңелебездәге бөтен рәхмәтне шушы гади сүзгә салабыз, һәрвакыт яныбызда булган, уңышларыбыз өчен шатланып, кайгыларыбызны уртаклашып яшәгән газиз әниебезгә дәшәбез.

**Мөслимә:**Хәерле көн, безнең өчен иң кадерле кунакларыбыз-әниләребез! Сезне барыгызны да бүгенге бәйрәм- Әниләр бәйрәме белән тәбрик итәбез!

**Кәмилә:** Бәйрәмнең кайсы да тәнгә җиңеллек, рәхәтлек, җанга ял бирә.

Шушы бәйрәм көне күңелегезгә шатлык, тәнегезгә сихәтлек, өегезгә иминлек алып килсен.

**Мөслимә:** Әни... Өч хәрефтән торган бу сүздә күпме наз, җылылык һәм күңел тойгысы! Әни... һәр кеше өчен иң кадерле, иң сөйкемле зат ул!

**Кәмилә:** Әни... Аның күзләре шундый мөләем һәм ягымлы. Әйтерсең, бөтен дөньяның акылын һәм сабырлыгын җыйган диңгез! Ә Әнкәйнең куллары иң-иң җылы, иң-иң кадерле куллардыр мөгаен.

**Мөслимә:** Бүген әйтеләсе теләкләребез, җырларыбыз, биюләребез – барысы да чын йөрәктән, күңелнең иң-иң түреннән - сезнең өчен. Бары тик йөрәктән әйтелгән сүзләр генә йөрәккә барып ирешә. Кабул итеп алыгыз, рәхәтләнеп тыңлагыз, ял итегез.

**Кәмилә:**Бәйрәмнәрдә кешеләр бер – берсенә бүләкләр бирергә гадәтләнгән. Без бүген сезгә бүләкне бәйрәм башында ук бирергә булдык….

**Мөслимә:** Каршы алыгыз! Иң яхшы бүләк – ул сезнен балаларыгыз!

1. **1-ые сыйныфлар Флешмоб «Яктылык нурлары»**
2. **3 «Б» класс шигырьләр**
3. **3 «А» и 7 «Б» сыйныф кызлары җыр «Әнием»**

**Камиля:** Әни! Дөньяда иң кадерле, иң якын кеше ул! Кечкенә чагыңда

татлы йокыларын калдырып сине кем караган?

**Мөслимә:** Әнием!

**Кәмилә:** Елаганда кочагына алып сине кем юаткан?

**Мөслимә:** Әнием!

**Кәмилә:** Тәүге тапкыр тәпи атлап киткәндә сине кем җитәкләгән?

**Мөслимә:** Әнием!

**Кәмилә:**Беренче тапкыр сине мәктәпкә кем алып килгән?

**Мөслимә:** Әнием!

**Укытучы:** Әни, әнкәй…

Бу якты дөньяга килгәч тә безне, йомшак куллары белән сыйпап, ак биләүгә биләүче, еласак, жыр көйләп юатучы, татлы йокыдан иркәләп уятучы, яшәргә көч - дәрт бирүче, гомер буена кайгы – шатлыкларыбызны уртаклашучы, тормышыбызнын бизәге, таянычы, акыллы уй – фикерләре белән тормыш дигән олы юлдан алып баручы ул.

- Кадерле, газиз әниләребез! Сезне бәйрәмегез белән чын йөрәктән котлыйбыз. Сезгә ныклы сәламәтлек, озын гомер телибез.

-Балаларыгызга һәрвакыт терәк булып, гомер буе аларның йөрәк җылысын тоеп , кадер – хөрмәттә яшәргә язсын.

1. **3 «А» сыйныф Ибраева Мөслимә: «Гөлләрем, гөлкәйләрем»**
2. **УЕН УЙНАП АЛАБЫЗ (әниләр өчен уен)**

1) Сөйләшү органы (тел)

2) Татар алфавитында ничә хәреф бар? (39)

3) Бабайда икәү, әбидә берәү?(б хәрефе)

4) Көн һәм төн нәрсәгә бетә?(н хәрефенә)

5) Алтын таракның төшеп калган урыны.(басма)

6) Кәҗә кемгә рәхмәт әйтеп сакалын селкетә?(Галигә)

7) “Әйдәле, Акбай,...” дип башланган шигырьнең авторы кем? (Г.Тукай)

8) Әкиятләр, гадәттә, ничек башлана?( “Борын-борын заманда...”)

9) Ике сугыш чукмары әтәч турындагы әкиятнең исеме ничек?(Чукмар белән Тукмар)

10) Әлеге әкиятне кем язган? (А.Алиш)

11) Капчыкта бүре башы ничә булган?(1)

12) “Бик уңган безнең бакчачы бабай,

Яше үзенең туксанда бугай.” юлларының авторы кем?(М.Җәлил)

1. Самарадагы иң зур елга (Идел)

14) Татарстанда нинди шәһәр бөгелмәскә куша?(Бөгелмә)

15) Сөембикә манарасы нинди шәһәрдә урнашкан?(Казан)

16) Җәйнең беренче аенда үткәрелә торган хезмәт бәйрәме (Сабан туе)

17) Татарстанда кайсы шәһәрдә сәгать заводы бар?( Чистай)

18) Нинди шәһәрдә “аш пешереп” була? (Казан)

19) Татар егетенең милли баш киеме(түбәтәй)

20) Э татар кызларынын баш киеме(кафак)

**Кәмилә:** “Әни” дип ачыла безнең тел,

Әнкәйне хөрмәт ит, шуны бел:

Әни өйдә булса, бик рәхәт,

Әйтәбез без аңа: “Мең рәхмәт!”

1. **3 «Б» сыйныф «Рәхмәт әнием»**
2. **Сценка 4 «А» класс**
3. **Гиниятова Әминә:**

Әни кирәк (Р.Миңнуллин)

Көннәр якты булсын өчен,

Йокы татлы булсын өчен

Әни кирәк, әни кирәк.

Йокы татлы булсын өчен

Әни кирәк!

Җил-яңгырдан саклар өчен,

Усаллардан яклар өчен

Әни кирәк, әни кирәк.

Усаллардан яклар өчен

Әни кирәк!

Ашлар тәмле булсын өчен,

Дөнья ямьле булсын өчен

Әни кирәк, әни кирәк.

Дөнья ямьле булсын өчен

Әни кирәк!

Гөлләр чәчәк атсын өчен,

Бәхет-шатлык артсын өчен

Әни кирәк, әни кирәк.

Иң кадерле кеше җирдә —

Әни, димәк!

1. **Җыр 2 «Б» и 4 «Б» сыйныф “Әни, әнием”**
2. **Бию «Зәке, зәке»**

**Мөслимә:** Күмәкләшеп, бергә , дуслар

Җырлап алыйк, әйдәле.

Котлы булсын, гөрләп торсын

Әниләрнең бәйрәме.

1. **Җыр 3 «А» сыйныф укучысы Муратов Ислам «Әни - кояш, әти - ай»**

**Кәмилә:**

Әле ярый җирдә чишмәләр бар!

Җырлар өчен илһам кайдан килер иде?

Әле ярый җирдә болыннар бар!

Гүзәллекне ничек таный белер идек?

Әле ярый җирдә әниләр бар!

Безгә кемнәр хисле күңел бирер иде?

Әле ярый җирдә чишмәләр бар, болыннар бар, әниләр бар!

1. **Җыр 3 «А» сыйныф кызлары «Җыйдым җиләк»**
2. **Җыр 4 «В» сыйныф «Эх, нәнәй, нәнәем»**

**Мөслимә:**

Биюченең итәге

Бии, бии кыскара,

Биючегә сүз әйтмәгез,

Бии, бии остара.

Бие әйдә, бие әйдә

Биегәнне күрсеннәр

Баскан җирдә ут чыгара,

Безнең кызлар дисеннәр.

1. **БИЮ “ Селге чигәм”**
2. **Арсланова Кәмилә «Әнием күзләре»**
3. **2 нче сыйныф укучылары бии «Чума үрдәк, чума каз»**
4. **Диләрә:**

Әни кебек булсам иде! –

Аның назлы сүзләре.

Их, яратам әниемне-

Аның нурлы күзләрен.

**Әминә:**

Әни кебек булсам иде!

Гел елмаеп торсам иде.

Тирә – юньгә, әни кебек

Гел нур чәчеп торсам иде!

**Азиз:**

Мөмкин булса, җыеп  учларыма

Бирер идем кояш нурларын,

Әни кеше генә кочагында

Назлый белә кызын, улларын.

**Юлия:**

Әни җирдә иң кирәкле кеше.

Әниләрнең белик кадерен.

Җил – давыллардан саклап үстерә ул

Кызганмыйча бөтен гомерен.

1. **Шигырь Хасаншина, Сафина**

**Укытучы:**

-Безнең яраткан әниләребез

Котлап бүген барчагызны

Әниләр көне белән,

Бәйрәмне без тәмамлыйбыз

Иң матур бер җыр белән!

1. **Җыр 3 «А» сыйныф «Эниемэ изге телэгем»**

**Укытучы:**

Кадерле Әниләр!.. Балаларыгыз турында гел яхшы сүзләр генә ишетеп яшәргә язсын иде сезгә! Без бит беләбез: әниләр өчен моңардан да зуррак бәхет юк!

Изге теләк белән барыгызга

Тәмамлана бәйрәм кичәбез.

Туар көннең кадерен белеп,

Гел шатланып яшәгез!